①大乘起信論疏記會本卷一

馬鳴菩薩造論

梁天竺三藏眞諦譯

唐②海沙門元曉疏幷別記

將釋此論  略有三門  初標宗體  次

釋題名  其第三者依文顯義

第一標宗體者  然夫大乘之爲體也

蕭焉空寂  湛爾沖玄  玄之又玄之

豈出萬像之表  寂之又寂之  猶在百

家之談  非像表也五眼不能見其軀

在言裏也四辯不能談其狀  欲言大

矣  入無內而莫遺  欲言微矣  苞無

外而有餘  引之於有  一如用之而空

獲之於無  萬物乘之而生  不知何以

言之  强號之謂大乘

別記其體也  曠兮其若太虛而無其

私焉  蕩兮其若巨海而有至公焉

有至公故  動靜隨成  無其私故

染淨斯融  染淨融故  眞俗平等

動靜成故  昇降參差  昇降差故

感應路通  眞俗等故  思議路絶

思議絶故  體之者乘影響而無方

感應通故  祈之者超名相而有歸

所③乘影響  非形非說  旣超名相

何超何歸  是謂無理之至理  不然

之大然也

自非杜口大士  目擊丈夫  誰能論大

乘於誰言  起深信於絶慮者哉  所以

馬鳴菩薩  無緣大悲  傷彼無明妄風

動心海而易漂  愍此本覺眞性  睡長

夢而難悟  於是同體智力堪造此論

贊述如來深經奧義  欲使爲學者暫

開一軸  □探三藏之旨  爲道者永息

萬境  遂還一心之原

別記其爲論也  無所不立  無所不破

如中觀論十二門論等  □破諸執

亦破於破  而不還許能破所破  是

謂往而不□論也  其瑜伽論攝大

乘等  通立深淺判於法門  而不融

遣自所立法  是謂與而不奪論也

今此論者  旣智旣仁  亦玄亦博

無不立而自遣  無不破而還許  而

還許者  顯彼往者往極而□立  而

自遣者  明此與者窮與而奪  是謂

諸論之祖宗  群諍之評主也

所述雖廣  可略而言  開二門於一心

總括摩羅百八之廣誥  示性淨於相

染  普綜踰□十五之幽致  至如鵠林

一味之宗  鷲山無二之趣  金鼓同性

三身之極果  華嚴瓔珞四階之深因

大品大集曠蕩之至道  日藏月藏微

密之玄門  凡此等輩中衆典之肝心

一以貫之者  其唯此論乎  故下文

言爲欲總攝如來廣大深法無道義故

應說此論  此論之意  旣其如是  開

則無量無邊之義爲宗  合則二門一

心之法爲要  二門之內  容萬義而不

亂  無邊之義  同一心而混融  是以

開合自在  立破無□  開而不繁  合

而不狹  立而無得  破而無失  是爲

馬鳴之妙術  起信之宗體也  然以此

論意趣深邃  從來釋者□具其宗  良

由各守所習而牽文  不能虛懷而尋

旨  所以不近論主之意  或望源而迷

流  或把葉而亡幹  或割領而補袖

或折枝而帶根  今直依此論文  屬當

所述經本  庶同趣者消息之耳  標宗

體竟

------------------

①(底本)海印寺藏木板本  (甲本)續藏經  第一編七十一

套四冊.  ②□□海□上有□□唐□(甲本).  ③□□乘□作□□垂□(甲本)

一 -- 七三三

次釋題名  言大乘者  大是當法之名

廣苞爲義  乘是寄喩之稱  運載爲功

總說雖然  於中分別者則有二門  先

依經說  後依論明  依經說者  如虛

空藏經言  大乘者  謂無量無邊無崖

故  普□一切  喩如虛空  廣大容受

一切衆生故  不與聲聞□支佛共故

名爲大乘  復次乘者  以正住四攝法

爲輪  以善淨十善業爲輻  以淨功德

資糧爲□  以堅固淳至專意爲□轄

釘□  以善成就諸禪解脫爲轅  以四

無量爲善調  以善知識爲御者  以知

時非時爲發動  以無常苦空無我之

音爲驅策  以七覺寶繩爲 靷  以

淨五眼爲索帶  以弘普端直大悲爲

旒幢  以四正勤爲□軫也枝本輪也以四念處

爲平直  以四神足爲速進  以勝五力

爲鑒陣  以八聖道爲直進  於一切衆

生無障□慧明爲軒  以無住六波羅

密廻向薩般若  以無□四諦度到彼

岸是爲大乘  解云  上來以二十句  擧

喩況法以顯乘義  又上文云  此乘諸

佛所受  聲聞□支佛所觀  一切菩薩

所乘  釋梵護世所應敬禮  一切衆生

所應供養  一切智者所應讚歎  一切

世間所應歸趣  一切諸魔不能破壞

一切外道不能測量  一切世間不能

與競  解云  上來以十句對人顯大乘

也  依論明者有七有三  三種大義  下

文當說  言七種者  有二種七  一者如

對法論云  由與七種大性相應  故名

大乘  何等爲七  一境大性  以菩薩道

緣百千等無量諸經廣大敎法爲境界

故  二行大性  正行一切自利利他廣

大行故  三智大性  了知廣大補特伽

羅法無我故  四精進大性  於三大劫

阿僧祗耶方便勤修無量難行行故

五方便善巧大性  不住生死及涅槃

故  六證得大性  得如來諸力無畏不

共佛法等無量無數大功德故  七業

大性  窮生死際示現一切成菩提等

建立廣大諸佛事故此中前五是因後二是果也二者

顯揚論云  大乘性者  謂菩薩乘與七

六性共相應故  說名大乘  云何爲七

一法大性  謂十二分敎中菩薩藏所

攝方便廣大之敎  二發心大性  謂已

發無上正等覺心  三勝解大性  謂於

前所說法大性境起勝信解  四意樂

大性  謂已超過勝解行地  入淨勝意

樂地  五資糧大性  成就福智二種大

資糧故  能證無上正等菩提  六時大

性謂三大劫阿僧企耶時能證無上正

等菩提  七成滿大性  謂卽無上正等

菩提自體所成滿菩提自□  比餘成

滿自體尙無與等  何況超勝  瑜伽地

持  皆同此說  瑜伽論云  此中若法大

性  乃至若時大性  如是六種  皆是圓

證大性之因  圓證大性  是前六種大

性之果  解云  如是二種七種大性其

數雖同  建立意別  建立之意  尋之

可知  釋大乘竟  言起信者  依此論

文  起衆生信  故言起信  信以決定

謂爾之辭  所謂信理實有  信修可得

信修得時有無窮德  此中信實有者

是信體大  信一切法不可得故  卽信

實有平等法界  信可得者  是信相大

具性功德熏衆生故  卽信相熏必得

歸原  信有無窮功德用者  是信用大

無所不爲故  若人能起此三信者  能

入佛法生諸功德  出諸魔境  至無上

道  如經偈云  信爲道元功德母  增

長一切諸善根  除滅一切諸疑惑  示

一 -- 七三四

現開發無上道  信能超出衆魔境  示

現無上解脫道  一切功德不壞種  出

生無上菩提樹  信有如是無量功德

依論得發心  故言起信  所言論者

建立決了可軌文言  判說甚深法相

道理  依決判義  名之爲論  總而言

之  大乘是論之宗體  起信是論之勝

能  體用合擧  以標題目  故言大乘

起信論也

第三消文  文有三分  初三行偈  歸

敬述意  論曰以下  正立論體  最後

一頌  總結□向

初中偈中  卽有二意  前之二頌  正

歸三寶  其  後一偈  述造論意

歸命盡十方  最勝業□知  色無□自在

救世大悲者  及彼身體相  法性眞如海

無量功德藏  如實修行等

初歸敬中有二  歸命二字  是能歸相

盡十方下  顯所歸德  能歸相者  敬

順義是歸義  趣向義是歸義  命謂命

根  總御諸根  一身之要  唯命爲主

萬生所重  莫是爲先  擧此無二之命

以奉無上之尊  表信心極  故言歸命

又復歸命者還源義  所以者  衆生六

根  從一心起  而背自原  馳散亡塵

今擧命總攝六情  還歸其本一心之

原  故曰歸命  所歸一心  卽是三寶

故也  盡十方下  顯所歸德  此中應

說三寶之義  義如別說  今且消文

文中有三  謂佛法僧  寶之內亦有三

意  先歎心德  次歎色德  第三句者

擧人結歎  歎心德中  歎用及體  初

言盡十方最勝業者  是歎業用  謂現

八相等化衆生業  盡十方界  □三世

際  隨諸可化  作諸佛事  故言盡十

方最勝業  如對法論云  業大性者

窮生死際  示現一切成菩提等  建立

廣大諸佛事故  彼擧三世  此顯十方

也  言□智者  是歎智體  所以業用

周於十方者  由其智體無所不□故

也  智體周□  故言□智  如攝論云

猶如虛空  □一切色際  無生住滅變

異  如來智亦爾  □一切所知  無倒

無變異故  歎心德竟  次歎色德  於

中亦二  色無□者  歎色體妙  言自

在者  歎色用勝  初言色體者  如來

色身  萬行所成  及不思議熏習所成

雖有妙色  而無障□  一相一好  無

際無限  故言□色無□  如華嚴經言

求空邊際猶可得  佛一毛孔無崖限

佛德如是不思議  是名如來  淨知見

故  雖無質□  而有方所示現之義

故得名色而無□也  言自在者  歎其

色用  謂五根互用  十身相作等  故

言色自在  五根互用者  如涅槃經八

自在中說  十身相作者  如華嚴經十

地品說  歎色德竟  救世大悲者者

是第三句擧人結歎  佛猶大長者  以

衆生爲子  入三界火宅  救諸焚燒苦

故言救世  救世之德  正是大悲  離

自他悲  無緣之悲  諸悲中勝  故言

大悲  佛地所有萬德之中  如來唯用

大悲爲力  故偏擧之  以顯佛人  如

增一阿含云  凡聖之力有其六種  何

等爲六  小兒以